ЧРЕЗ
ПРЕДСЕДАТЕЛЯ
			НА ОБЩИНСКИ СЪВЕТ – РУСЕ

			ДО
			КМЕТА
			НА ОБЩИНА - РУСЕ


			П  И  Т  А  Н  Е

от ХРИСТО   ПОПОВ,
ЗАМ. ПРЕДСЕДАТЕЛ НА ОБЩИНСКИ СЪВЕТ – 
РУСЕ,
 и

от  МАРИЯН  ДИМИТРОВ, 
ПРЕДСЕДАТЕЛ НА ГРУПАТА ОБЩИНСКИ СЪВЕТНИЦИ НА ПП „ВЪЗРАЖДАНЕ“, 
			 

НА ОСНОВАНИЕ:  Чл. 33, ал. 1, т. 4 от ЗМСМА и    чл. 103, ал. 2 във връзка с чл. 104 от Правилника на Общински съвет – Русе,

		ОТНОСНО:  Разходите за реклама и публикации 
		направени от Община Русе в електронните медии, 
		вестниците, списанията, радиата и телевизиите 
		за всяка медия поотделно, за 2024 г. и 2025 г. 
		поотделно.


УВАЖАЕМИ  ГОСПОДИН  ПРЕДСЕДАТЕЛ,

УВАЖАЕМИ ГОСПОДИН КМЕТЕ,

	На 20.03.2026 г. отправихме питане вх. № ОбС – 363 до кмета на Община 
Русе Пенчо Милков, което съдържаше пет въпроса, първият от които се отнасяше до това, цитирам: „Каква е сумата заплатена от Община Русе за реклама и други медийни услуги - на кои медии, за всяка медия поотделно, за 2024 г. и 2025 г. поотделно?“. 
	На 27.05.2026 г. получихме отговор вх. № ОбС – 743, в който ни бяха дадени сумите за 2024 г. и 2025 г. по видове медии, групирани „според предмета на дейност на медиите“, а не за всяка медия поотделно, с посочване на имената на всяка медия поотделно! 
	Информацията се отнасяше за следните пет вида дейности – „За информационно обслужване“, „За банери“, „За анализи и доклади“, „За видеоматериали от заседания на Общински съвет – Русе“ и „За видеоматериали, отразяващи дейността на Община Русе“, като за всяка дейност бяха посочени само бройките на медиите осъществили тази медийна услуга. Сумите изразходвани за тези медийни услуги са за 2024 г. – 85 196 лв. без ДДС и за 2025 г. – 82 118 лв. без ДДС.
	Така даденият от кмета Пенчо Милков отговор на този въпрос е меко казано умишлено некоректен!

	На 19.06.2026 г. отправихме ново питане към кмета № 06-01-266 с уточняващ въпрос „Каква е сумата заплатена от Община Русе за реклама и други медийни 
услуги - на кои медии, за всяка медия поотделно, за 2024 г. и 2025 г. поотделно?“
	Умишлено некоректното отношение на кмета Пенчо Милков към нас като съветници, към цялата група общински съветници на партия „Възраждане“ и към гражданите продължи с още по-голяма сила.
	На 15.07.2026 г. получихме отговор от кмета, че „Липсват данни, че исканата информация ни е необходима във връзка с въпрос, включен в дневния ред на заседание на общинския съвет или че същата е необходима за изясняване на конкретен въпрос или съществуващ конкретен проблем.“ Поради тази причина „към настоящия момент не са налице основания за предоставянето й.“

	Господин кмете,
	Заявяваме, че исканата информация ни е необходима за формиране на мнение и вземане на решение за начина на гласуване във връзка с точки включени в дневния ред на 37 заседание на общинския съвет, а именно:
1. К.Л. 1056 „Приемане на отчет за изпълнение на сборния бюджет на Община 
Русе за 2025 г., в едно с Одитен доклад на Сметната палата за заверка на ГФО на общината за 2025 г.“ и
2. К.Л. 1057 „Приемане на бюджет на Община Русе за 2026 г. и приложенията 
към него /с преходен остатък/.“

Във връзка с това настояваме кметът Пенчо Милков да информира нас и гражданите кои точно медии – поименно, каква сума по сключените договори са усвоили за 2024 г. и 2025 г. поотделно по медии и години, като този път отговори коректно на зададения от нас въпрос:

	„Каква е сумата заплатена от Община Русе за реклама и други медийни 
услуги - на кои медии, за всяка медия поотделно, за 2024 г. и 2025 г. поотделно?“ 

Желаем да получим писмен и устен отговор на сесията на 17.09.2026 г.


09.09.2026 г.				С УВАЖЕНИЕ   1.  ………............................................
гр. РУСЕ									/ ХРИСТО ПОПОВ /


									2.  ……………………………………
/ МАРИЯН ДИМИТРОВ /

